《正月四日大雨不已愈暖不寒》
元代·方回

吴山胜概甲杭州，正旦晴明到上头。
红袖南人簪翡翠，金鞍北客骤骅骝。
丰年似觉春尤好，新岁何为雨不休。
自笑诗翁百念冷，尚侪痴子说閒愁。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。